স্বাগত ছাত্রছাত্রীরা, আজ আমরা এক নতুন ধারাবাহিক শুরু করতে চলেছি। এটা কোন পড়াশোনার বিষয় নয়। এ হল ঐতিহাসিক কাহিনীসমুহ।
"HISTORY REPEATS ITSELF"
আজকের গল্পটি হল
একটি অতি সুস্বাদু আমের।
আম্রপালি
প্রায় ২৫০০ বছর আগের কথা। প্রাচীন ভারতের একটি নগরের নাম  ছিল বৈশালী।
কিছু লোককথা অনুযায়ী বৈশালীর নামকরন হয়েছিল বিশালী থেকে, যে ছিল কর্ণের স্ত্রী। যে ছিল মহাভারতের কুন্তীর জ্যেষ্ঠ পুত্র।
বৈশালীর বর্তমান নাম হল "বিহার"।
একদিন বৈশালীতে মহানামন নামে এক ব্যাক্তি একটি আমগাছের নীচে এক শিশুকন্যাকে কুড়িয়ে পান।
তিনি তার নাম রাখেন আম্রপালি। সংস্কৃত অর্থে আম্র মানে আম এবং পল্লব মানে পাতা।
যখন আম্রপালি কৈশোরে পা দেয় তখন তার সৌন্দর্য আকৃষ্ট করতে থাকে বহু সাধারন এবং অভিজাত মানুষদের।
তাকে বিয়ে করার জন্য রীতিমত লড়াই করতেন নগরবাসীরা। যার থেকে প্রমানিত হয় আম্রপালি কত সুন্দরী ছিলেন।
একদিন নগরের বাসিন্দারা সকলে মিলে আম্রপালিকে এক সভায় "পতিতা" হিসেবে ঘোষণা করে। তাকে কেউ বিবাহ করতে পারবে না কিন্তু তার ইচ্ছা অনুযায়ী এক একটি রাত্রি যাপন করতে পারবে।
ইতিহাসে রাজনৈতিক উপায়ে এটি ছিল কোন মহিলার প্রতি নেওয়া এক বিরল সিদ্ধান্ত।
সে সভায় আম্রপালি পাঁচটি শর্ত রাখেন।
.১। তার বাড়ি হবে নগরের সবথেকে সুন্দর স্থানে। ২। তার প্রতি রাত্রির মুল্য হবে ৫০০ স্বর্ণমুদ্রা। ৩। একটি মুহূর্তে কেবল একজন মানুষই তার ঘরে প্রবেশ করতে পারবে।  ৪। শত্রুর খোঁজে কেবল সপ্তাহে একদিনই  তার ঘরে প্রবেশ করা যাবে। ৫। কেউ তার ঘরে কারুর আসা যাওয়া নিয়ে কোন প্রশ্ন করবে না।
দিন দিন, আম্রপালি হয়ে ওঠে নগরের সবথেকে ধনী ব্যাক্তিদের মাঝের একজন। তার যৌবন আকৃষ্ট করতে থাকে দেশবিদেশের সকলকে।
সেই সময়কার মগধের রাজা ছিলেন বিম্বিসার।
একদিন তিনি তাঁর সভার নর্তকীদের মধ্যে একজনকে বিশ্বের শ্রেষ্ঠ বলে ঘোষণা করলেন।
এ কথা শুনে তাঁর এক সভাসদ বললেন, আম্রপালির কথা।
সভাসদের কথা শুনে তিনি মনে মনে ইচ্ছা করলেন আম্রপালিকে দেখার।
তখন বাকি সভাসদেরা তাঁকে জানায়, 'তিনি আম্রপালিকে এভাবে দেখতে পাবেন না। এর জন্য তাঁকে হয় বৈশালী রাজ্য আক্রমন করতে হবে নয় প্রাসাদের বাইরে অপেক্ষা করতে হবে।
এ কথা শুনে তিনি ছদ্মবেশে বৈশালী যাওয়ার সিদ্ধান্ত নেন এবং আম্রপালিকে দেখার ইচ্ছা পোষণ করেন।
কিছু মাস পরে বিম্বিসার এক আমের বাগানে আম্রপালির সাক্ষাত পান। তিনি আম্রপালির রুপে মুগ্ধ হয়ে যান এবং তাঁকে পরী বলে আখ্যা দেন।
আম্রপালি সম্রাটকে চিনে ফেলেন এবং জানান যে তিনি তাঁর প্রেমে বহুদিন ধরেই হাবুডুবু খাচ্ছেন যা সম্রাটকে ভারী অবাক করে।
বিম্বিসার আম্রপালিকে তাঁর রানি হওয়ার প্রস্তাব দেন কিন্তু এ নিয়ে নগরবাসীদের মনে অসন্তোষ এবং হানাহানিতে রক্তপাতের আশঙ্কা আছে দেখে তিনি সে প্রস্তাব ফিরিয়ে দেন।
বিম্বিসার ফিরে যান কিন্তু তাঁর পুত্র অজাতশত্রু আম্রপালিকে লাভ করার বাসনা ত্যাগ করতে পারেন না।
অজাতসত্রু তাঁর পিতাকে বন্দি করেন এবং মগধের অধিপতি হন। তিনি বৈশালী রাজ্য আক্রমণ করেন আম্রপালিকে লাভের আশায়।
এই যুদ্ধে অজাতশত্রু গুরুতর আহত হন। আম্রপালি তাঁকে সেবা শুশ্রূষা করে সুস্থ করে তোলেন। কিন্তু বিবাহের প্রস্তাব খারিজ করে দেন।
এর অনেক দিন পরে একদিন গৌতম বুদ্ধ তাঁর কয়েকশো শিশ্য সমেত বৈশালীতে উপস্থিত হন। তাদের মধ্যে একজনকে আম্রপালি তাঁর মহলের জানালা থেকে দেখেন এবং প্রেমে পড়ে যান। তিনি বুদ্ধকে অনুরোধ করেন যেন তিনি অই সিস্যকে ৪ মাস আম্রপালির প্রাসাদে থাকতে দেন।
গৌতম বুদ্ধ রাজি হন।
৪ মাস পরে যখন বুদ্ধ প্রস্থানের জন্য তৎপর হন তখন তাঁর সেই শিশ্য তথা শ্রমণ, আম্রপালিকে সাথে করে মহল থেকে বেরিয়ে আসে। আম্রপালি বুদ্ধকে জানান যে তিনি শ্রমণকে তাঁর রুপে প্রলুব্ধ করতে পারেননি। উপরন্তু তিনি এবার সবকিছু ছেড়ে বুদ্ধের চরণে আশ্রয় নিতে চান।
এই কাহিনির স্মৃতিচারণ হেতু ১৯৭৮ খ্রিস্টাব্দে ভারতীয় আম গবেষণা কেন্দ্র "দশহরি" এবং "নিলাম" নামক দুই আমের মধ্যে সঙ্করায়ন করিয়ে এক ভিন্ন স্বাদের আম উৎপাদন করে। এই নামের নাম রাখা হয় "আম্রপালি"।
